kardosdrur/scandi-wiki huggingface dataset:
Det Natur- og Biovidenskabelige Fakultet

Det Natur- og Biovidenskabelige Fakultet på Københavns Universitet – SCIENCE – er landets største naturvidenskabelige forsknings- og uddannelsesinstitution med 4.000 ansatte og 9.700 fuldtids bachelor- og kandidatstuderende fordelt på 12 institutter.

Fakultetet blev etableret den 1. januar 2012 som en fusion af den jordbrugs- og fødevarevidenskabelige del af Det Biovidenskabelige Fakultet for Fødevarer, Veterinærmedicin og Naturressourcer, tidligere KVL, med Det Naturvidenskabelige Fakultet.

Fakultetet har hovedsæde på universitetets Frederiksberg Campus på Bülowsvej 17, men er også placeret på Nørre Campus og City Campus samt blandt andet i Nødebo og i Grønland.

Fakultetet ledes af dekan Katrine Krogh Andersen.

Institutter 
 Biologisk Institut
 Datalogisk Institut
 Institut for Fødevare- og Ressourceøkonomi
 Institut for Fødevarevidenskab
 Institut for Geovidenskab og Naturforvaltning
 Institut for Idræt og Ernæring
 Institut for Matematiske Fag
 Institut for Naturfagenes Didaktik
 Institut for Plante- og Miljøvidenskab
 Kemisk Institut
 Niels Bohr Institutet
 Statens Naturhistoriske Museum

Referencer

Eksterne henvisninger 
 Det Natur- og Biovidenskabelige Fakultets hjemmeside 

Fakulteter ved Københavns Universitet
Årets Gericke 2008

Årets Gericke 2008 var 8. gang Foreningen af Danske Madanmeldere uddelte Årets Ret-priser, men første gang priserne lanceredes under det nye navn som en hyldest til kokken Søren Gericke og hans betydning for dansk gastronomi. Prisoverrækkelsen foregik den 24. august 2008 ved et stort awardshow på Axelborg i København.

Hovedkategorier

Årets Gericke — Forret 
 Mads Refslund, MR: Brændt mark
 Kenneth Hansen, Prins Ferdinand: Røget ål med kartoffelsifon og karse Rasmus Kofoed/Søren Ledet, Geranium: 5 slags kål og østers Claus Henriksen, Dragsholm Slot: Æg fra den gule gård 
 Paul Cunningham, The Paul Bouillabaisse Danoise Årets Gericke — Hovedrett 
 René Redzepi, Noma: Moskusokse, røget marv, havesyre og rødbede
 Morten Schou, Restaurant Ensemble: Hummer »surf'n turf« med stegt brissel og maltkrumme
 Bo Bech, Restaurant Paustian: Lammehals med enebær
 Rasmus Kofoed/Søren Ledet, Geranium: Glad kalv med knopper og skud af ramsløg
 Thomas Herman, Herman: Sprængt kalvebryst

Årets Gericke — Dessert 
 Rasmus Grønbech, Prèmisse: Rødbede og brombær-dessert
 Torsten Smidt, Malling & Schmidt: Nordisk Kokos Mads Refslund, MR: Aroma af skovens træer Kenneth Toft-Hansen, Prins Ferdinand: Dehydreret æblekage René Redzepi, Noma: Glaseret fåremælksmousse og havesyre''

Øvrige priser

Årets Klassiker 
 Fischer
 Bistro Boheme 
 Ricemarket

Årets Udskænkning 
 R Bar
 Ricemarket – for vinkort 
 Jakob Kocemba, sommelier på Herman

Årets Betjening 
 Klassisk Bistro, Århus
 Jacob Kocemba 
 Vintjeneren fra Sankt G. på Hauser Plads

Kilder 

2008
Mike Vogel

Michael James Vogel (født 17 juli 1979), er en amerikansk skuespiller og fotomodel.

Eksterne henvisninger 

 

Skuespillere fra USA
Tysk-amerikanere
Kathryn Stockett

Kathryn Stockett (født 1969 i Jackson, Mississippi) er en forfatter fra USA. Hun er kendt for sin debutroman The Help som udkom i USA i 2009. Romanen på 496 sider toppede bestsellerlisterne i USA få måneder efter sin udgivelse. . Bogen blev filmatiseret i 2011 og blev en succes i USA. Filmen havde præmier i Danmark i 17. november 2011 med titlen Niceville.

Biografi 
Kathryn Stockett er fra Jackson, Mississippi. Hun studerede ved University of Alabama, hvor hun fik en grad i engelsk og kreativ skrivning. Derefter flyttede hun til New York City. Siden flyttede hun til Atlanta, hvor hun i dag bor med sin mand og datter.

Debutromanen 
Debutromanen Niceville handler om forholdet mellom sorte hushjælper og deres hvide fruer i Mississippi i begyndelsen af 1960erne. Kathryn Stockett voksede selv op med en afroamerikanskhushjælp i stedet for en fraværende mor.

Bibliografi 
 Niceville 2010

Kilder

Eksterne henvisninger 
 Marius Aronsen: Barnepiken. Presentasjon hos bokklubben.no

Romanforfattere fra USA
Personer fra Mississippi
Vhäldemar

Vhäldemar er spansk heavy/power metal-band fra Baracaldo (Vizcaya), stiftet i 1999.

Medlemmer 
 Pedro J. Monge – Guitar 
 Carlos Escudero – Vokal (+ Guitar:1999-2010)
 Oscar Cuadrado – Bas
 Gonzalo "Gontzal" García – Trommer

Tidligere medlemmer 
 Eduardo Martínez – Trommer 
 Aitor López – Guitar 
 Alex de Benito - Trommer

Diskografi

Fight to the End (2002) 
 Black Beast 	
 Energy 	
 Feelings 	
 Lost World 	
 Old Kings 	
 Number 	
 7 	
 The Helmet of War 	
 Fight to the End 	
 Traitor 	
 Vhäldemar

I Made my Own Hell (2003) 
 I Made My Own Hell 	
 Breakin' All the Rules 	
 No Return 	
 Steam-Roller 	
 Old King's Visions (Part II) 	
 Mystery 	
 House of War 	
 Moonlight 	
 Dreamer 	
 Death Comes Tonight 	
 I Will Raise My Fist 	
 March of Dooms 
 Gorgar (Bonus Track)

Metal of the World (2010) 
 River of Blood 	
 Dusty Road 	
 Saints of Hell 	
 Metal of the World 	
 Wartime 	
 My Nightmare 	
 Wild Hearts 	
 Bastards 	
 Action 	
 Light & Darkness 	
 Arrows Flying High 	
 Bachôs Invention (Instrumental) 	
 Old King's Visions III

Shadows Of Combat (2013) 
 Rock City
 Black Thunder
 Danger Street
 The Rest of my Life
 Beginning (instrumental)
 Shadows of Combat
 The Old Man
 Old King´s Visions (Part IV)
 Power of the Night
 End of the World
 Metal & Roll

Metalgrupper fra Spanien
Power metal-grupper
Heavy metal-grupper
Speed metal-grupper
Musikgrupper fra 1999
Den syrisk-ortodokse kirke

Den syrisk-ortodokse kirke(Syrisk:ܥܕܬܐ ܣܘܪܝܝܬܐ ܬܪܝܨܬ ܫܘܒܚܐ) er en orientalsk ortodoks kirke baseret i Mellemøsten med en global medlemsspredning. Kirken hævder at nedstamme fra nogle af de tidligste kristne samfund etableret af Apostlen Peter. Kirken følger den vestsyriske ritus og benytter som liturgisk sprog syrisk, som er en dialekt af aramæisk. 

Kirken ledes af den nuværende Patriark af Antiokia og hele Orienten, Ignatius Zakka I, som har sæde i Damaskus, Syrien. 

Efter en af kirkens præster, Jakob Baradaeus (544-578), er kirken af dens modstandere blevet betegnet som jakobittisk. Den syrisk-ortodokse kirke plejer ikke selv at bruge denne betegnelse, som den finder nedladende.

Se også 
Kristendom i Syrien

Eksterne henvisninger 
 Syriac Orthodox Resources  (engelsk)

Kirkesamfund
Børge Riis Larsen

Børge Riis Larsen (født 1945) er en dansk gymnasielærer og pædagogikhistoriker.

Han var i perioden 1973 til 2014 ansat som gymnasielærer på Slagelse Gymnasium og HF-kursus, og han har virket som censor i videnskabshistorie ved danske universiteter.

Af uddannelse er han cand.scient. & art. i kemi, fysik og pædagogik fra Københavns Universitet og har den pædagogiske Ph.D.-grad fra Danmarks Lærerhøjskole. Han har skrevet artikler og bøger inden for naturvidenskab, undervisnings- og pædagogikhistorie.

I 1998 blev Børge Riis Larsen redaktør af Uddannelseshistorie, som er årbogen fra Selskabet for Skole- og Uddannelseshistorie.

Bestyrelsesmedlem i Selskabet for Skole- og Uddannelseshistorie samt Dansk Selskab for Historisk Kemi.

Studier i musik hos Th. Graae Jørgensen fra DR SymfoniOrkestret og Edgar Bowie fra Royal Ballet Orchestra.

Børge Riis Larsen har igennem mange år været musikalsk leder af Slagelse Gardens orkester, Korsør Jernbaneorkester, Slagelse Gymnasiums Blæserkonsortium og har ledet eget big-band i København. Han har ligeledes undervist i musik på flere musik- og aftenskoler. Hans kompositioner og arrangementer er gennem tiden blevet spillet af DR Big Band, Radioens Beatgruppe, Sjællandske Livregiments Musikkorps, Hjemmeværnets Musikkorps Vestsjælland mm.

I 2005 modtog Børge Riis Larsen Landgardeforeningens fortjenstmedalje. Blev i 2015 tildelt hædersgave fra Launy Grøndahls fond for sin indsats i dansk musikliv.

Kilder 
 Uddannelseshistorie 2003 (37. årbog fra Selskabet for Skole- og Uddannelseshistorie), p. 163 (med foto)
 Slagelse Gymnasiums Lærere 1927-2002 (med foto)
 Musikhjemmeværnskompagni Vestsjællands hjemmeside

Danskere i 2000-tallet
Redaktører fra Danmark
Gymnasielærere fra Danmark
Faglitterære forfattere fra Danmark
Dansksprogede forfattere fra Danmark
Statens fastighetsverk

Statens fastighetsverk, forkortet SFV, er en svensk statslig forvaltningsmyndighed oprettet 1993, der sorterer under Socialdepartementet, og som er ansvarlige for forvaltningen af en vis del af statens faste ejendom.

Virksomhed 
SFV forvalter mere end 2.300 ejendomme, bebyggede med cirka 3.000 bygninger, deriblandt et stort antal slotte, museer, teatre, historiske befæstningsværker, kongsgårde, kroneholme, regeringsbygninger, ambassader og parker for den svenske stats regning. Store jordbesiddelser, såvel skov som landbrugsjord, forvaltas af verket. Landporteføljen udgør i alt 6,5 millioner hektar, hvilket er en syvendedel af Sveriges areal. En stor del af denna jord udgøres af fjeldnær skov, en skovtype som anses for at være særligt beskyttelsesværdigt.

Nogle kendte svenskeres tidligere hjem indgår i SFVs portefølje, for eksempel Linnés Hammarby, ligesom et antal ruiner og monumenter af kulturhistorisk betydning. To verdensarv forvaltes næsten udelukkende af SFV; disse er Flådehavnen Karlskrona og Drottningholm Slot. Yderligere seks verdensarv i Sverige er delvis forvaltet af Statens fastighetsverk.

SFV udgiver tidsskriftet Kulturvärden, der indeholder artikler om bygninger og miljøer som udgør det fælles svenske kulturarv og som forvaltes af verket. Tidsskriftet beretter om bygningshistorie, renoveringer og ny arkitektur såvel som historiske og samtidige personer bag kendte kulturbygninger.

Eksterne henvisninger 
 Officiel hjemmeside 

Svenske myndigheder
Etableret i 1993
Araber (hesterace)

Fuldblodsaraberen er en ædel hesterace, som har oprindelse i de arabiske lande. Araberen har ofte fem lændehvirvler og 15 halehvirvler, mens heste normalt har seks lændehvirvler og 18-20 halehvirvler. De få hvirvler fører til at både hoved og hale føres højere end andre heste. Det gør racen let genkendelig.

Historie 
De tidligste heste stammer fra Beduinerne, som fremavlede araberen, og meget tyder på, at der havde været struktureret avl tusinde år inden.

Avl 
Araberen (ox) bliver ofte brugt som forælder i andre hesteracer pga. dens lethed, ynde og ædle træk.

Formål 
Arabere har ofte større udholdenhed end andre hesteracer og ses ofte som vindere af langdistanceridning. Der findes særlige galopløb for arabere.

Kendetegn 
Araberen er let at kende på dens højt løftede hale, konkave næseryg, store øjne og fjedrende yndefulde bevægelser.
Araberheste måler typisk mellem 145-155 cm i stang.

Fuldblodsaraberen kan forekomme i rød, brun, sort og skimmel. Skimlen er den hyppigste, den sorte er den sjældneste. Brogede heste findes ikke indenfor fuldblodsaraberen, det samme gælder cremello-genet og dermed findes buckskin og palomino heller ikke blandt fuldblodsarabere. Pintoarabere og palominoarabere er ikke fuldblodsarabere, men iblandet andre racer, hvor genet for disse farver findes.
 
Temperamentet er livligt og vågent: en araber er følsom og meget lærenem. Og araberen knytter sig meget nært til sin ejer og har stærkere individualitet end andre racer. Succesfuldt arbejde med en araber bygger på venskab, tillid og trofasthed mellem hest og rytter fremfor blind lydighed og tesen om, at rytteren altid ved bedst.

Shagya Araber 

Shagya-araberen er en selvstændig race, i vid udstrækning baseret på arabiske fuldblod, som har mere størrelse, substans og ridehestepunkter end sin mindre og mere sarte bror, den arabiske fuldblod. Denne race blev udviklet i slutningen af ​​det 18. århundrede i landene i det østrig-ungarske monarki, især i dagens Ungarn, Rumænien og Tjekkoslovakiet. Med den eksklusive brug af fuldblods araberhingste til at øge størrelse og kaliber, blev hopper af andet blod lejlighedsvis og bevidst brugt, hvilket blev noteret i stambøgerne. Stambogen føres i Tyskland af Association of Breeders and Friends of Arabian Horse VZAP og Breeding Association for Sports Horses of Arabian Descent ZSAA.

Kilder 

"Araberheste" af Lida Jahn-Micek og Isabella Neven DuMont, Aschehoug, 1999, isbn: 87-11-112886-0

"Arabiske heste" af Ursula Guttmann, Forum, København 1973,  (ib)

"Araberhesten" af Per Høst Madsen, hestebiblioteket, Clausen bøger, 1988, 

http://dsah.dk/DK/Om%20Fuldblodsaraberen.aspx

Hesteracer
Ridesport
Beduiner
Lars Goldschmidt

Lars Bentzon Goldschmidt (født 26. september 1955 i København) er direktør og samfundsdebattør, bror til Per Bentzon Goldschmidt.

Han er søn af professorerne dr. jur. Verner Goldschmidt og dr. jur. Agnete Weis Bentzon (skilt 1959) og er kemiingeniør (cand.polyt. 1981, lic.scient. 1985 fra Danmarks Tekniske Højskole). Goldschmidt har været direktør for Arbejdsmarkedsstyrelsen 2000-03 og var derefter hos Dansk Handel & Service. I 2005 blev han administrende direktør for Foreningen af Rådgivende Ingeniører (FRI),
og i 2008 direktør hos Dansk Industri. Efter at han blev folketingskandidat for Socialdemokraterne ophørte dette arbejde.

I 1999 udgav han sammen med Christine Antorini, Henrik Dahl, Jens Reiermann og Signe Wenneberg debatbogen Borgerlige ord efter revolutionen.

I 2009 blev han adjungeret professor ved Danmarks Tekniske Universitet.

I 2015 stillede Goldschmidt op som folketingskandidat for Socialdemokraterne på Bornholm.
Ved Folketingsvalget 2015 fik han 264 personlige stemmer og blev 2. suppleant for Lea Wermelin.

Lars Goldschmidt har været aktiv i bestyrelsen for Campus Bornholm (en institution dækkende samtlige ungdomsuddannelser og gymnasiale uddannelser på Bornholm) siden organisationens start. Fra 2014 som næstformand i bestyrelsen.

I februar 2016 afskedigede Campus Bornholm en stx-lærer som illoyal. Folketingets Ombudsmand fandt Campus Bornholm særdeles kritisabelt, da Campus Bornholm prøvede at begrænse de ansattes ytringsfrihed. I Ombudsmandens afgørelse kritiseres specielt Lars Goldschmidt for offfentlige udtalelser om begrænsninger i ansattes ytringsfrihed.

Et flertal af de ansatte ved Campus Bornholm fra alle fagområder erklærede i den anledning mistillid til Lars Goldschmidt som medlem af bestyrelsen.
Lars Goldschmidt ophørte som næstformand for bestyrelsen på et bestyrelsesmøde d. 16. september 2016 inspireret af resten af bestyrelsen.

Bornholms Tidende meddelte den 23. september, at Lars Goldschmidt nu gik helt ud af bestyrelsen. Bornholms Tidende er kilde til de seneste meddelelser.
Den 23. september skrev Lars Goldschmidt i Tidende et indlæg for landvindmøller på Bornholm. Han er stadig formand for Bornholms energiudvalg, men skrev som privat.

Eksterne link 
 Lars Goldschmidt på Suitable for Business, Interview, YouTube.
 Lars B. Goldschmidt: om billeduddannelse og kreativitet, Interview, YouTube.

Henvisning 

Direktører for danske styrelser
Erhvervsfolk fra Danmark
Ingeniører fra Danmark
Kemikere fra Danmark
Personer fra København
Personer i Kraks Blå Bog
Debattører fra Danmark
Socialdemokrater fra Danmark
Linnés Hammarby

Linnés Hammarby er et gods i Danmarks socken og Vaksala härad i Uppsala län 15 kilometer sydøst for Uppsala i Sverige.

Hammarby nævnes første gang 1337, da det byttes bort af Olof Styrbjörnsson til kannik Lars Nilsson i Uppsala. Siden ejedes det af slægterne Läma, Stewardt, Gärffelt og von Friesendorff samt kom, gennem giftermål indenfor den sidstnævnte slægt, i hofjægermesteren A. Schönbergs besiddelse. Denne solgte i 1758 godset og det nært beliggende Sävja ("Linnés Sävja") med mere, sammenlagt 10 hjem, for 80.000 daler til Carl von Linné.

Da Linné tiltrådte ejendommen, eksisterede kun de to fløje i træ på Hammarby, blandt hvilke han 1762 lod opføre det større beboelseshus, også det i træ, i to etager. På en bakke ovenfor gården byggede han 1769 et museum i sten, i hvilket han opbevarede sine samlinger. Selv denne bygning findes stadig.

Linné ville have en gård på landet til landbrug, enkesæde og som et tilflugtssted fra Uppsalas usunde miljø. Han plejede at tage sine studenter på udflugt via Kungsängen til Hammarby.

Linnés Hammarby har siden 1935 været byggnadsminne. I dag ejes ejendommen af Statens fastighetsverk og forvaltes af Uppsala Universitet.

Kilder 
 
 Länsstyrelsen i Uppsala län

Kildehenvisninger

Eksterne henvisninger 
 Uppsala universitets hjemmeside om godset 

Byggnadsminnen i Uppsala län
Herregårde i Sverige
Drengen i den stribede pyjamas

Drengen i den stribede pyjamas (originaltitel The Boy in the Striped Pajamas) er en roman fra 2006 skrevet af den irske forfatter John Boyne.

Romanen omhandler den otte-årige Bruno, der er søn af en lejrkommandant i en tysk koncentrationslejr under 2. Verdenskrig og Brunos hemmelige venskab med en jødisk dreng på den anden side af pigtråden.

Romanen blev udgivet i dansk oversættelse ved Søren H. Madsen på Forlaget Carlsen () i 2006.

Romanen blev i 2008 filmatiseret i filmen af samme navn.

Eksterne henvisninger 
 Referat og analyse af romanen  på teacherweb.com 
 Omtale af romanen på forfatterens hjemmeside  
 Anmeldelse  i New York Times 

Romaner fra Irland
Litteratur i 2006
Børnebøger
Ungdomsromaner
Letlands grundlov

Republikken Letlands grundlov eller Satversme er Letlands forfatning. Satversme opfattes som en kort forfatning, der har otte afsnit og 116 paragraffer (indtil 1998, hvor Saeima vedtog afsnittet om menneskelige grundrettigheder, var der syv afsnit og 88 paragraffer). Satversmes første del blev vedtaget i 1921 og den anden i 1922. Den sattes ud af funktion i maj 1934 og blev trinvis fornyet i perioden fra den 4. maj 1990 til den 6. juli 1993. Satversme er den ældste ikraftværende forfatning i Østeuropa og den sjette ældste stadig fungerende republikanske forfatning i verden.

Noter

Eksterne henvisninger 
 Republikken Letlands grundlov 

Grundlov
Grundlove
Etableret i 1921
Træktvang

Træktvang er et begreb i skakspillet. Træktvang opstår, når den, som er i trækket ikke har andre alternativer end træk, som forværrer egen stilling. Det kan skyldes, at alternative træk er ulovlige, således at de lovlige træk medfører sikkert tab. Træktvang forekommer hyppigst i slutspillet, men kan også forekomme tidligere i spillet, jf. det udødelige træktvangsparti.

Diagrammet til øverst højre illustrerer en simpel træktvang. Den spiller, der skal trække næste gang, må forlade beskyttelsen af sin bonde, som modstanderen nu kan slå, uden at forlade beskyttelsen af sin egen bonde.

Diagrammet nederst til højre er fra praksis; Fischer mod Tajmanov, 2. matchparti kandidatturneringen 1971:

Stillingen efter 85.Lf5. Sort er i træktvang, fordi han ikke kan gøre et træk uden at miste materiale. Et træk med kongen vil tabe springeren, mens et træk med springeren giver fribonden frit spil mod forvandling. Spillet fortsatte:

 85... Sf3
 86. h6 Sg5
 87. Kg6
 87... Sf3
 88. h7 Se5+
 89. Kf6 1–0

Skak
Monmouth

Monmouth (Walisisk: Trefynwy = "byen ved Monnow") er en by i det sydøstlige Wales. Byen ligger, hvor floden Monnow møder floden Wye, omtrent tre kilometer fra grænsen til England. Byen ligger 58 km nordøst for Cardiff og 204 km vest for London. Byen ligger i Monmouthshire. Ifølge folketællingen i 2001 har byen 8.877 indbyggere. 

I romertiden lå her en befæstning ved navn Blestium. Efter 1067 voksede byen op omkring normannerborgen Monmouth Castle. Borgens middelalderlige befæstede bro, Monnow Bridge er den eneste tilbageværende af sin slags i Storbritannien. Borgen tilfaldt senere slægten Lancaster, og den senere Henrik 5. af England blev født her i 1387. I 1536 blev byen administrationssæde for Monmouthshire.

Senere endnu blev Monmouth et turistcentrum i Wye-dalen så vel som en markedsby.

Eksterne links 

 The Monmouth Website
 Monmouth Town Council
Spil (mekanisk)

Et spil er en mekanisk konstruktion med stor udveksling, som anvendes til at trække og slække tovværk, wirer eller kæder.

I den mest enkle form består et spil af en tromle forsynet med et håndtag, medens mere avancerede spil aktiveres med damp med en dampmaskine, trykluft med en trykluftsmotor, elektrisk med en elektromotor, hydraulisk med en hydraulikmotor, en diesel- eller benzinmotor.

Anvendelsesområder

Automobiler 
 Lastbilspil og på terrain-gående biler.
 Bjærgningskøretøjer

Fly 
 Optrækningsspil til svævefly.

Forskelligt 
 Håndholdtspil

Søfart 
 Ankerspil
 Bomspil
 Bradspil
 Capstan
 Fortøjringsspil

Løfteudstyr
Mekanik
Stearns County

Stearns County er et county i den amerikanske delstat Minnesota. 

Stearns County ligger i den centrale del af delstaten og grænser op til Todd County og Morrison County i nord, Benton County og Sherburne County i øst, Wright County i sydøst, Meeker County og Kandiyohi County i syd, Pope County i vest og Douglas County i nordvest.

Stearns Countys totale areal er 3.600 km² hvoraf 118 km² er vand. I 2000 havde amtet 133.166 indbyggere og administrationscentrum ligger i byen St. Cloud som også er største by i Stearns County.

Stearns County blev grundlagt i 1855 og har fået sit navn efter politikeren Charles Thomas Stearns.
 

Counties i Minnesota
Winona County

Winona County er et county i den amerikanske delstat Minnesota. Winona County ligger i de sydøstlige del af delstaten og grænser op til Wabasha County i nord, Houston County i syd, Fillmore County i sydvest og mod Olmsted County i vest. Winona County grænser desuden op til delstaten Wisconsin i nordøst og øst, hvor floden Mississippi udgør en naturlig grænse.

Winona totale areal er 1.662 km² hvoraf 40 km² er vand. I 2000 havde Winona County 49.985 indbyggere. Det administrative center ligger i byen Winona som også er største by i countyet. 

Winona County har fået sit navn efter indianerkvinden Winona, som var kusine til høvdingen Wabasha.
 

Counties i Minnesota
Holger Jerrild

Johan Holger Jerrild (født 13. april 1890 i Vejle, død 20. december 1962) var en dansk forfatter og redaktør.

Holger Jerrild var søn af kongelig vejer og måler P. Jørgensen (død 1911) og hustru Cathrine, født Clausen (død 1901). Han blev student fra Privatskolen i Vejle 1909, tog filosofikum 1910 og studerede videre ved universitetet 1909-12. Jerrild var redaktionssekretær ved Verden og Vi 1913-16, medarbejder ved Berlingske Tidende 1917-18, redaktør af Hver 8. Dag 1918-28 og 1923-28 tillige udgiver og redaktør af ugebladet Ude og Hjemme 1928-30. Han var derefter medarbejder ved Nationaltidende til 1931, redaktør og udgiver af Frederiksberg Bladet fra 1931 og medarbejder ved Dagbladet Børsen fra 1940. Han udgav digtsamlingerne Legionærsange (1922) og Signaler (1923).

Jerrild var formand for bestyrelsen for Distriktsbladenes Sammenslutning 1945-52, medlem af bestyrelsen for Sønderjydsk Forening for Frederiksberg og for Foreningen af Danske Ugeblade, Fagblade og Tidsskrifter 1946-54.

Han blev gift 2. marts 1918 med Signe Madsen, datter af købmand Henry Madsen (død 1932) og hustru Marie Madsen (død 1933).

Kilder 
 Kraks Blå Bog 1957

Chefredaktører fra Danmark
Foreningsformænd fra Danmark
Digtere fra Danmark
Dansksprogede forfattere fra Danmark
Danskere i 1900-tallet
Personer fra Vejle
Personer i Kraks Blå Bog (afdøde)